BTW คว้างาน “กสท โทรคมนาคม” 2 โครงการ มูลค่ารวม 581 ลบ.
BTW คว้างาน "กสท โทรคมนาคม" 2 โครงการ มูลค่ารวม 581 ลบ.
25 ม.ค. 2562

บริษัท บีที เวลธ์ อินดัสตรีส์ จำกัด (มหาชน) หรือ BTW เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า ในเดือนมกราคม 2562 บริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัทฯ ได้ร่วมกับ บริษัท บิ๊กดาต้า ซิสเต็ม จำกัด และ บริษัท ซิสเทค เทคโนโลยี จำกัด ในนามของกิจการค้าร่วมบิ๊กดาต้าซิสเทคเบสท์เทค (Consortium) รับงานโครงการขนาดใหญ่ 2 โครงการ เป็นโครงการในประเทศ โดยมีมูลค่าโครงการรวมประมาณ 581.22 ล้านบาท 
ทั้งนี้ ได้แก่ โครงการจัดจ้างงานเดินสายสัญญาณ Fiber Optic จำนวน 10,504 จุด และบำรุงรักษา โดย บริษัท กสท โทรคมนาคม จำกัด (มหาชน) ระยะเวลาโครงการ มกราคม 2562-สิงหาคม 2562 (บำรุงรักษาต่อีก 1 ปี) ลักษณะงานรับจ้างเดินสายสัญญาณ Fiber Optic จำนวน 10,504 จุด และบำรุงรักษา รวมถึงแก้ไขอุปกรณ์และ Fiber Optic โครงการจัดหาพร้อมติดตั้งอุปกรณ์ตรวจสอบสถานะอุปกรณ์กล้องโทรทัศน์วงจรปิด (CCTV) แบบ Stand alone พร้อมเชื่อมโยงสถานะของอุปกรณ์เข้าสู่ศูนย์ควบคุมระบบของกรุงเทพมหานคร
อีกทั้ง โครงการจัดซื้อ ONU, ตู้ Outdoor Cabinet และอุปกรณ์ประกอบ จำนวน 10,504 จุด โดย บริษัท กสท โทรคมนาคม จำกัด (มหาชน) ระยะเวลาโครงการ มกราคม 2562-สิงหาคม 2562 ลักษณะงาน จัดซื้อ ONU, ตู้ Outdoor Cabinet และอุปกรณ์ประกอบ จำนวน 10,504 จุด โครงการจัดหาพร้อมติดตั้งอุปกรณ์ตรวจสอบสถานะอุปกรณ์กล้องโทรทัศน์วงจรปิด (CCTV) แบบ Stand alone พร้อมเชื่อมโยงสถานะของอุปกรณ์เข้าสู่ศูนย์ควบคุมระบบของกรุงเทพมหานคร